নজরুল ইসলাম খান বলেন, চাইলেই তারা সেখানে চিকিৎসা করাতে পারেন। এতে অন্য কারও অনুমতির দরকার হয় না। এজন্য কারা কর্তৃপক্ষ ও স্বরাষ্ট্র মন্ত্রণালয়ই যথেষ্ট। তিনি বলেন, এ বিষয়ে স্বরাষ্ট্রমন্ত্রী মহোদয়ের বক্তব্য পজিটিভ। তিনি আইজি প্রিজন সাহেবকে ডেকে নিয়ে এসেছিলেন। ওনার সামনেই কথা হয়েছে। যেখানে তার (খালেদা জিয়া) ভালো চিকিৎসা বা পরীক্ষা করা সম্ভব সেখানে তা করার বিষয়ে তার (স্বরাষ্ট্রমন্ত্রী) সম্মতির কথা জানিয়েছেন। এখন আমরা অপেক্ষা করব আইজি প্রিজন সাহেব কী ব্যবস্থা নেন।